กทม.ไม่น้อยหน้า-โบนัสสูงสุด 1.5 เดือน ผู้ว่าฯ อัศวินสั่งให้จ่ายปลายเดือน ธ.ค.
พล.ต.อ.อัศวิน ขวัญเมือง ผู้ว่าฯ กทม. เปิดเผยว่า กทม.ได้ขอจัดสรรงบประมาณ ประจำปีงบประมาณ 2563 เป็นเงินรางวัลและเงินช่วยเหลือ สำหรับผลการปฏิบัติราชการประจำ จำนวน 2,000 ล้านบาท ซึ่งอยู่ในส่วนของงบกลาง เพื่อจ่ายเงินโบนัสให้กับข้าราชการ และลูกจ้างของ กทม.ที่ปัจจุบันมีอยู่ 90,000 คน แบ่งเป็นข้าราชการประมาณ 30,000 คน ข้าราชการครู 10,000 คน และเป็นลูกจ้างประมาณ 50,000 คน ทั้งนี้ อัตราการจัดสรรเงินรางวัลประจำปี 2562 จะจัดสรรให้ในอัตรา 1.5 เท่าของเงินเดือน ซึ่งหน่วยงานสังกัด กทม.มีทั้งสิ้น 77 หน่วยงาน ส่วนราชการที่มีผลการประเมินอยู่ในระดับดีถึงระดับดีมาก คะแนน 4.473-4.908 คะแนน จะได้รับอัตราการจัดสรรเงินรางวัลระดับหน่วยงาน 1.5 เท่าของเงินเดือน,ส่วนการได้รับเงินรางวัลระดับบุคคลทั้งข้าราชการสามัญและลูกจ้างประจำนั้น จะมีการจ่ายตามผลประเมิน ดังนี้ ผลการประเมินดีเด่น ระดับคะแนน 90-100 คะแนน จะได้รับอัตราจัดสรรเงินรางวัล 1.5 เท่าของเงินเดือน ผลการประเมินเป็นที่ยอมรับได้ ระดับคะแนน 81-89 คะแนน จะได้รับอัตราจัดสรรเงินรางวัล 1.4 เท่าของเงินเดือน ระดับคะแนน 71-80 คะแนน จะได้รับอัตราจัดสรรเงินรางวัล 1 เท่าของเงินเดือน ระดับคะแนน 60-70 คะแนน จะได้รับอัตราจัดสรรเงินรางวัล 0.95 เท่าของเงินเดือน ส่วนผลการประเมินต้องปรับปรุง ระดับคะแนนต่ำกว่า 60 คะแนน จะไม่ได้รับอัตราจัดสรรเงินรางวัล ขณะที่ลูกจ้างชั่วคราวจะได้รับจัดสรรเงินรางวัล 1 เท่าของเงินเดือน เนื่องจากลูกจ้างชั่วคราวมีภาระงานและความรับผิดชอบไม่เท่ากับข้าราชการและลูกจ้างประจำ,พล.ต.อ.อัศวินกล่าวอีกว่า ภายในเดือน ธ.ค.นี้ กทม.จะจัดสรรเงินโบนัสให้กับข้าราชการ และลูกจ้างของ กทม.ในระดับเล็กก่อน ส่วนข้าราชการระดับสูงจะจ่ายหลังจากนี้ ประมาณต้นปี 2563 ทั้งนี้ การจัดสรรเงินโบนัสให้กับข้าราชการและลูกจ้าง เพื่อเป็นขวัญและกำลังใจในการทำงานต่อไป แต่การให้เงินโบนัสนี้จะต้องมีการประเมินผลการทำงานของหน่วยงานและตัวบุคคล ทำให้แต่ละคนจะได้เงินโบนัสไม่เท่ากัน.
กทม.ได้ขอจัดสรรงบประมาณ ประจำปีงบประมาณ 2563 เป็นเงินรางวัลและเงินช่วยเหลือ สำหรับผลการปฏิบัติราชการประจำ จำนวน 2,000 ล้านบาท
โบนัส,อัศวิน ขวัญเมือง,ข้าราชการ,จัดสรรงบประมาณ,ลูกจ้าง,ลูกจ้างกทม.,ลูกจ้างชั่วคราว,ข่าวทั่วไป